Vadlīnijas Nr.5

valsts atbalsta programmas līdzekļu piešķiršana mediju atbalsta fonda ietvaros

1. Sabiedrības integrācijas fonds (turpmāk – Fonds) programmas “Atbalsts medijiem kapacitātes stiprināšanai un abonēto drukāto mediju piegādes izmaksu un elektronisko plašsaziņas līdzekļu televīzijas un radio programmu apraides izmaksu segšanai” ietvaros piešķirs divu veidu valsts atbalstu – ***de minimis* atbalsts** (Eiropas Komisijas regula Nr.1407/2013) vai **komercdarbības atbalsts** (Eiropas Komisijas 2020. gada 19. marta paziņojuma „Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā” (C(2020)1863)).
2. Lai Fonds varētu pārliecināties par uzņēmumu atbilstību konkursa nolikuma izvirzītajām prasībām, tiks ņemta vērā [Eiropas Komisijas izstrādātā “Lietotāja rokasgrāmata par MVU definīcijas piemērošanu”](https://op.europa.eu/lv/publication-detail/-/publication/756d9260-ee54-11ea-991b-01aa75ed71a1) un [Centrālās finanšu un līgumu aģentūras sagatavotais “Informatīvs materiāls par mikro, mazā un vidējā uzņēmuma un grūtībās nonākuša uzņēmuma statusa noteikšanu”](https://www.cfla.gov.lv/lv/mvk-un-gnu).
3. Pieteikuma iesniedzējam pieteikuma veidlapā jānorāda, uz kuru valsts atbalsta veidu piesakās:
	1. **Uz *de minimis* atbalstu var pieteikties, ja** pēdējo trīs fiskālo gadu laikā saņemtais atbalsts nepārsniedz 200 000 EUR;
	2. Ja saņemtais valsts atbalsts ir tuvu 200 000 EUR slieksnim, **pieteicējam jāpiesakās uz komercdarbības atbalstu**, sniedzot visu nepieciešamo dokumentāciju, lai pārliecinātos par iesniedzēja atbilstību atbalsta saņemšanai.
4. **Ja pieteikumā norāda *de minimis* atbalstu,** jāņem vērā, ka:
	1. vienam vienotam uzņēmumam[[1]](#footnote-2) attiecīgajā fiskālajā gadā un iepriekšējos divos fiskālajos gados[[2]](#footnote-3) saņemtā *de minimis* atbalsta kopsumma nepārsniedz 200 000 EUR;
	2. paredzēta atbalsta kumulācija attiecībā uz vienām un tām pašām attiecināmajām izmaksām ar citu *de minimis* atbalstu

***vai***

* 1. pieteicējs jau uz 2019. gada 31. decembri un uz atbalsta piešķiršanas brīdi ir uzskatāms par grūtībās nonākušu uzņēmumu atbilstoši Komisijas regulas Nr. 651/2014 2. panta 18. punktā noteiktajai definīcijai.
1. **Ja pieteikumā norāda *de minimis* atbalstu**, pieteikumam pievieno:
	1. **uzskaites veidlapas** (*de minimis* atbalsta uzskaites sistēmai piekļūst, izmantojot VID EDS) par saņemto *de minimis* atbalstu izdruku (.pdf formātā)

***vai***

5.2. pieteikumā norāda “Vienotajā *de minimis* atbalsta uzskaites sistēmā” iesniegtās veidlapas identifikācijas numuru.

1. **Ja pieteikumā norāda Komercdarbības atbalstu**, jāņem vērā, ka:

6.1. piešķir grantu komersantiem, nepārsniedzot 1 800 000 *euro* vienam uzņēmumam;

6.2. uz 2019.gada 31.decembri un uz atbalsta piešķiršanas brīdi nav grūtībās nonācis uzņēmums (turpmāk – GNU). GNU ir tāds uzņēmums, kam ir vismaz viena no turpmāk minētajām pazīmēm:

6.2.1. Attiecībā uz kapitālsabiedrībām (t.sk. akciju sabiedrību un SIA) – ja uzkrāto zaudējumu dēļ ir zaudēta vairāk kā puse no to parakstītā kapitāla (t.sk. kapitāldaļu uzcenojuma). Tā tas ir gadījumā, ja, uzkrātos zaudējumus atskaitot no rezervēm (un visām pārējām pozīcijām, kuras vispārpieņemts uzskatīt par daļu no sabiedrības pašu kapitāla), rodas negatīvs rezultāts, kas pārsniedz pusi no parakstītā kapitāla (t.sk. kapitāldaļu uzcenojuma).

6.2.2. Attiecībā uz sabiedrībām, kurās vismaz dažiem dalībniekiem ir neierobežota atbildība par sabiedrības parādsaistībām (t.sk. pilnsabiedrība, komandītsabiedrība) – ja uzkrāto zaudējumu dēļ ir zaudēta vairāk nekā puse no sabiedrības grāmatvedības uzskaitē uzrādītā kapitāla.

 6.2.1.un 6.2.2. punkta nosacījumu pārbaude:



|  |  |  |
| --- | --- | --- |
| X | zaudējumu[[3]](#footnote-4) īpatsvars | Ja X ≥ -0,5, tad uzņēmums nav GNUJa X < -0,5, tad uzņēmums ir GNU |
| PZ1 | iepriekšējo periodu nesadalītā peļņa vai zaudējumi pēc pēdējā noslēgtā finanšu gada pārskata | Bilances Pašu kapitāla postenis - iepriekšējo gadu nesadalītā peļņa vai nesegtie zaudējumi |
| PZ0 | pārskata perioda nesadalītā peļņa vai zaudējumi pēc pēdējā noslēgtā finanšu gada pārskata | Bilances Pašu kapitāla postenis - pārskata gada peļņa vai zaudējumi |
| R | rezerves | Bilances Pašu kapitāla posteņu ilgtermiņa ieguldījumu pārvērtēšanas rezerve, finanšu instrumentu patiesās vērtības rezerve un rezerves summa |
| PK | parakstītais kapitāls (pamatkapitāls un akciju vai daļu emisijas uzcenojums, vai tam pielīdzināms ekvivalents) pēc pēdējā noslēgtā finanšu gada pārskata | Bilances Pašu kapitāla postenis – akciju vai daļu kapitāls (pamatkapitāls) un akciju (daļu) emisijas uzcenojums |

* + 1. Uzņēmumam ar tiesas spriedumu ir pasludināts maksātnespējas process, ar tiesas spriedumu tiek īstenots tiesiskās aizsardzības process, vai ar tiesas lēmumu tiek īstenots ārpustiesas tiesiskās aizsardzības process, vai tam ir uzsākta bankrota procedūra, piemērota sanācija vai mierizlīgums, vai tā saimnieciskā darbība ir izbeigta, vai tas atbilst valsts tiesību aktos noteiktiem kritērijiem, lai tam pēc kreditoru pieprasījuma piemērotu maksātnespējas procedūru.
		2. Uzņēmums ir saņēmis glābšanas atbalstu, un vēl nav atmaksājis aizdevumu vai atsaucis garantiju, vai ir saņēmis pārstrukturēšanas atbalstu un uz to joprojām attiecas pārstrukturēšanas plāns.
	1. Attiecībā uz lielo uzņēmumu (papildus iepriekš minētajām pazīmēm) pēdējos divus gadus (ja **abi** turpmāk minētie nosacījumi tiek izpildīti **abos** pēdējos gados):
		1. pirmais nosacījums: uzņēmuma parādsaistību un pašu kapitāla bilances vērtību attiecība ir pārsniegusi 7,5.[[4]](#footnote-5)

Attiecību pārbauda par katru no pēdējiem diviem gadiem atsevišķi:



|  |  |
| --- | --- |
| *X* | parādsaistību un pašu kapitāla bilances vērtību attiecība |
|  | Ja 0 ≤ X ≤ 7,5, tad uzņēmums nav GNU |
|  | Ja X < 0 vai X > 7,5, tad uzņēmums ir GNU |
| kreditori | Bilances Pasīva postenis “Kreditori KOPĀ” |
| pašu kapitāls | Bilances Pasīva postenis “Pašu kapitāls KOPĀ”. |

* + 1. otrais nosacījums: uzņēmuma procentu seguma attiecība, kas rēķināta pēc EBITDA, ir bijusi mazāka par 1,0.[[5]](#footnote-6)

Uzņēmuma procentu seguma attiecību pārbauda par katru no pēdējiem diviem gadiem atsevišķi.

Ja aprēķina veikšanai tiek izmantoti uzņēmuma dati pēc peļņas un zaudējumu aprēķinu shēmas, kas klasificēta pēc izdevumu funkcijas, *EBITDA* tiek aprēķināta pēc formulas:

*EBITDA = bruto peļņa vai zaudējumi - pārdošanas izmaksas - administrācijas izmaksas+ pārējie saimnieciskās darbības ieņēmumi - pārējās saimnieciskās darbības izmaksas+ nolietojums*

*un*



|  |  |
| --- | --- |
| X | Uzņēmuma procentu seguma attiecība pret *EBITDA* |
| EBITDA | Uzņēmuma ieņēmumi pirms procentu, nodokļu, nolietojuma un amortizācijas atskaitījumiem |
| *Bruto peļņa vai zaudējumi* | PZA\* 3.postenis vai PZA\*\* (1.postenis+2.postenis-5.postenis-6.postenis-7.postenis) |
| *Pārdošanas izmaksas*  | PZA\* 4.postenis |
| *Administrācijas izmaksas* | PZA\* 5.postenis |
| *Pārējie saimnieciskās darbības ieņēmumi* | PZA\* 6.postenis vai PZA\*\* 4.postenis |
| *Pārējās saimnieciskās darbības**izmaksas* | *PZA\* 7.postenis vai PZA\*\* 8.postenis* |
| *Nolietojums, tajā skaitā:* | Nemateriālo ieguldījumu nolietojums + Nolietojums no pārdotās produkcijas ražošanas izmaksām + Nolietojums no pārdošanas izmaksām + Nolietojums no administrācijas izmaksām |

|  |  |
| --- | --- |
| *Nemateriālo ieguldījumu nolietojums* | Gada pārskata pielikums vai NPP\* 1.posteņa b) punkts |
| *Nolietojums no pārdotās produkcijas ražošanas izmaksām* | Gada pārskata pielikums vai NPP\* 1.posteņa a) punkts |
| *Nolietojums no pārdošanas izmaksām* | Gada pārskata pielikums vai NPP\* 1.posteņa a) punkts |
| *Nolietojums no administrācijas izmaksām* | Gada pārskata pielikums vai NPP\* 1.posteņa a) punkts |
| *Procentu maksājumi un tamlīdzīgas izmaksas* | PZA\* 12.postenis vai PZA\*\* 13.postenis |

*PZA\*- Peļņas vai zaudējumu aprēķinu shēma (klasificēta pēc izdevumu funkcijas)*

*PZA\*\*- Peļņas vai zaudējumu aprēķinu shēma (klasificēta pēc izdevumu veidiem) NPP\*- Ar netiešo metodi sagatavota naudas plūsma (pamatlīdzekļu nolietojuma summa tiek norādīta tikai vienā no rindām pēc izvēles)*

1. **Ja mikro, mazais vai vidējais uzņēmums ir autonoms un pastāvējis mazāk nekā trīs gadus**, tiek pārbaudīts tikai maksātnespējas kritērijs un glābšanas atbalsts, lai secinātu, vai tas **nav** GNU.[[6]](#footnote-7) Ja attiecīgais uzņēmums (atbalsta pretendents), kas pastāvējis mazāk kā trīs gadus, ietilpst saistīto uzņēmumu grupā, tad tiek vērtētas GNU pazīmes pēc Centrālās finanšu un līgumu aģentūras sagatavotajā informatīvajā materiālā aprakstītās kārtības, GNU aprēķinā iekļauj arī tā uzņēmuma datus, kurš pastāvējis mazāk nekā trīs gadus. Trīs gadu pastāvēšanas periods tiek skaitīts līdz atbalsta piešķiršanas brīdim.
2. **Ja pretendē uz komercdarbības atbalstu**, tad pieteikumam jāpievieno:
	1. apliecinājums par Komisijas regulas Nr.651/2014 2.panta 18.punkta c) apakšpunktā ietvertā nosacījuma ievērošanu – uzņēmums neatbilst normatīvajos aktos noteiktiem kritērijiem, lai tam pēc kreditora pieprasījuma piemērotu maksātnespējas procedūru[[7]](#footnote-8);
	2. 2019. un 2020. gada pārskata kopija (ja gadījumā gada pārskats par 2020.gadu vēl nav iesniegts, tad papildus jāiesniedz operatīvie finanšu dati uz 31.12.2020. – bilance uz 31.12.2020. un peļņas vai zaudējumu aprēķins)[[8]](#footnote-9);
	3. MVU deklarācija;
	4. izmaksas pamatojošo dokumentu kopijas, kas nav iekļautas kāda cita projekta pieteikuma attiecināmajās izmaksās un par kurām saņemts finansējums pilnā apmērā;
	5. apliecinājums par iepriekš saņemtā un plānotā atbalsta apmēru par citu pagaidu ierobežotas summas atbalstu, kas izsniegts saskaņā ar Eiropas Komisijas 2020. gada 19. marta paziņojumu "Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā" (C(2020)1863), tā piešķiršanas datumu, atbalsta sniedzēja nosaukumu, normatīvos aktus, saskaņā ar kuriem atbalstu piešķir vai plāno piešķirt un atbalsta instrumentu un, ja attiecināms, atmaksātā ierobežota apjoma atbalsta apmēru.
1. [Regulas Nr.1407/2013 2.panta 2.punkts](https://eur-lex.europa.eu/legal-content/LV/TXT/PDF/?uri=CELEX:32013R1407&from=LV) nosaka viena vienota uzņēmuma definīciju:

“Viens vienots uzņēmums” šīs regulas nolūkā ietver visus uzņēmumus, kuru starpā pastāv vismaz vienas no šādām attiecībām:

a) vienam uzņēmumam ir akcionāru vai dalībnieku balsstiesību vairākums citā uzņēmumā;

b) vienam uzņēmumam ir tiesības iecelt vai atlaist cita uzņēmuma pārvaldes, vadības vai uzraudzības struktūras locekļu vairākumu;

c) vienam uzņēmumam ir tiesības īstenot dominējošu ietekmi pār citu uzņēmumu saskaņā ar līgumu, kas noslēgts ar šo uzņēmumu, vai saskaņā ar tā dibināšanas līguma klauzulu vai statūtiem;

d) viens uzņēmums, kas ir cita uzņēmuma akcionārs vai dalībnieks, vienpersoniski kontrolē akcionāru vai dalībnieku vairākuma balsstiesības minētajā uzņēmumā saskaņā ar vienošanos, kas panākta ar pārējiem minētā uzņēmuma akcionāriem vai dalībniekiem.

Uzņēmumi, kuriem kādas no pirmās daļas a) līdz d) apakšpunktā minētajām attiecībām pastāv ar viena vai vairāku citu uzņēmumu starpniecību, arī ir uzskatāmi par vienu vienotu uzņēmumu.”; [↑](#footnote-ref-2)
2. Triju fiskālo gadu periodu nosaka, ņemot vērā fiskālo gadu sistēmu, kuru uzņēmums izmanto attiecīgajā dalībvalstī. [↑](#footnote-ref-3)
3. Komisijas Regulas Nr.651/2014 2. panta 18. punkta “a” un “b” apakšpunkta izpratnē uzkrātie zaudējumi ietver iepriekšējo periodu un pārskata perioda zaudējumus, e-State Aid Wiki, *Art. 2 (18) (a)(b)- Undertaking in difficulty -* *accumulated losses and capital*; [↑](#footnote-ref-4)
4. Regulas Nr.[651/2014](http://eur-lex.europa.eu/legal-content/LV/TXT/?uri=CELEX%3A32014R0651) 2. panta 18. punkta e) apakšpunkta 1) punkts. [↑](#footnote-ref-5)
5. Regulas Nr.[651/2014](http://eur-lex.europa.eu/legal-content/LV/TXT/?uri=CELEX%3A32014R0651) 2. panta 18. punkta e) apakšpunkta 2) punkts. [↑](#footnote-ref-6)
6. Regulas Nr.[651/2014](http://eur-lex.europa.eu/legal-content/LV/TXT/?uri=CELEX%3A32014R0651) 2. panta 18. punkta a) apakšpunkts. [↑](#footnote-ref-7)
7. “maksātnespējas procedūra" aptver arī tādus maksātnespējas stāvokļa risinājumus kā bankrots, sanācija un mierizlīgums, līdz ar to aptver arī tos maksātnespējas procesus, kas pasludināti saskaņā ar likumu "Par uzņēmumu un uzņēmējsabiedrību maksātnespēju; [↑](#footnote-ref-8)
8. Operatīvie finanšu dati var tikt iesniegti tikai gadījumos, kad tos ir auditējis zvērināts revidents, vai arī gadījumos, kad iesniedzējs kopā ar līgumu par programmas atbalsta piešķiršanu paraksta apņemšanos iesniegt Fondā 2020.gada pārskatu līdz 2021.gada 1.jūlijam, kā arī paraksta piekrišanu pēcpārbaudes procedūrai, ar kuras palīdzību Fonds varēs atkārtoti izvērtēt atbalsta programmas ietvaros piešķirtā atbalsta atbilstību šī nolikuma 3.4.13. apakšpunktam. [↑](#footnote-ref-9)